I SAILA: PLANAK, KOMUNIKAZIOAK ETA PROGRAMAK

—11-24/CDP-00003. Irisgarritasun Unibertsalari buruzko 2024ko Plan Operatiboa

Lehendakaritza eta Berdintasun Batzordeak onetsi du

Nafarroako Parlamentuko Lehendakaritza eta Berdintasun Batzordeak, 2024ko urriaren 9an egindako bilkuran, igorritako Planarekin ados zegoela adierazi zuen, eta honako erabaki hauek onetsi zituen Irisgarritasun Unibertsalari buruzko 2024ko Plan Operatiboari dagokionez, proposamen hauek gehituta:

**Lehenbizikoa.** Sarreraren hirugarren gidoia aldatu da. Hona testua:

“- eta irisgarritasun unibertsala espazio fisikoaren irisgarritasunetik haratago doala, ingurune, prozesu, ondasun, produktu eta zerbitzuen irisgarritasunaz ari gara, baita objektu, baliabide, tresna eta gailuenaz ere”.

**Bigarrena.** Paragrafo bat gehitu da sarreraren amaieran. Hona testua:

“Hala ere, plangintza operatiboaren lau urte hauetako esperientziak agerian utzi du ezinbestekoa dela Foru Komunitateko Administrazioak eskaintzen dituen ingurune, prozesu, zerbitzu, ondasun, produktu, tresna, baliabide eta gailuen egoeraren diagnostikoa izatea, bai eta epe ertainerako plangintza estrategikoa ere, zeinak, diagnostikotik abiatuta, aurreikusitako xedeak eta aldaketak ezarriko baititu, bai eta horiek lortzeko neurriak ere, kronograma eta aurrekontu zehatz batekin eta denbora-tarte errealista batean”.

Legebiltzarreko Erregelamenduko 125. artikuluan ezarritakoa betez, argitara dadin agintzen da.

Iruñean, 2024ko urriaren 14an

Lehendakaria: Unai Hualde Iglesias